ઘરમાં જે ડબ્બો કોઈનાથી ન ખુલે તે ફક્ત એક જ વ્યક્તિ ખોલી શકે અને તે છે પપ્પા. અંધરા ઓરડામાં જવાથી બધા ગભરાય પણ જે ડર્યા વગર એ ઓરડામાં જઈ શકે તે છે પપ્પા. વરસાદ આવે ત્યારે બધાને ઘરમાં મોકલીને પાણી અંદર ન આવી જાય તેવી વ્યવસ્થા કરનાર પપ્પા જ હોય છે. ’પિતા’ એ એક એવી ડિક્ષનેરી છે કે જેની પાસેથી તમે તમારા દરેક સવાલોનાં જવાબ મેળવી શકો છો. પિતાની હાજરીથી જે છત્રછાયા અને ટેકો બાળકોને મળે છે તેની સરખામણી અન્ય કોઈ સાથે કરવી શક્ય જ નથી.